Saak oor ou landsvlag in appèlhof aangehoor | Maroela Media
Die burgerregteorganisasie AfriForum sal Woensdag in die appèlhof in Bloemfontein wees om te appelleer teen 'n vroeëre beslissing wat die vertoon van die ou Suid-Afrikaanse vlag in die meeste omstandighede, ook privaat, verbied het.
Die gelykheidshof het in 2019 beslis dat die vertoon van die 1928-vlag (die ou Suid-Afrikaanse vlag) haatspraak is. AfriForum het in die gelykheidshof aansoek om appèl gedoen maar dit is van die hand gewys.
Ernst Roets, hoof van beleid en aksie by AfriForum, het vroeër gesê die burgerregte-organisasie is sterk ten gunste van vryheid van spraak, maar glo terselfdertyd dat daadwerklike haatspraak beveg moet word.
"Die feit dat die ou Suid-Afrikaanse vlag vir sommige mense aanstoot gee, is ingevolge die bepalings van die Suid-Afrikaanse Grondwet nie 'n geldige rede om dit tot haatspraak te verklaar nie," het Roets gesê.
"Ons is bekommerd dat dit verreikende gevolge vir vryheid van spraak, een van die hoekstene van 'n demokratiese samelewing, kan hê as die vertoon van die vlag tot haatspraak verklaar word. Daarom sal ons hierdie saak tot in die hoogste hof beveg."
Die gelykheidshof het destyds in sy uitspraak gesê die ongegronde vertoon van die ou Suid-Afrikaanse vlag word nie beskerm onder vryheid van uitdrukking nie. Daar is bevind dat die swaai van die vlag verdelend en pynvol is en dat die swaai van die vlag nie net haatspraak is nie maar ook teistering.
AfriForum het gesê hy gee erkenning aan die feit dat die vertoon van die ou Suid-Afrikaanse vlag aan 'n deel van die bevolking aanstoot gee. Dit is ook die rede waarom AfriForum nie die vlag vertoon nie.
AfriForum is van mening dat 'n verbod op die vlag die teenoorgestelde effek sal hê as wat daarmee beoog word, naamlik dat dit die vlag meer gewild maak juis omdat die onderdrukking van vryheid van spraak 'n teenreaksie skep.
Roets is in 2019 van minagting van die hof aangekla nadat die Nelson Mandela-stigting 'n klagte teen hom aanhangig gemaak het nadat hy 'n foto van die ou landsvlag op sosiale media geplaas het, kort ná die gelykheidshof se uitspraak. Hy is onskuldig bevind.
Bang vir 'n lap?
Maar hulle dra n kopdoek baie snaaks
Ek moet dringend teruggaan skool toe, want toe ek in die skool was het ons geleer spraak is iets wat jy sê, woorde wat uit jou mond kom, het iemand daar buite dalk 'n vlag wat praat wat dit met ons kan deel, sou graag wil hoor wat hy te sê het…
Wat vaan die ANC se vlag, dit beteken veel erger.
Siestog , our people sal enige snert uitdink om wit mense se geskiedenis te laat verdwyn . Hulle vergeet egter dat hulle beter krag , skole , hospitale , ens gehad het onder daai vlag .